شەفەق نیوز/ موقته‌دا سه‌در ریبەر رەوت سەدر،
ئمڕوو سێشەممە، فەرمان دادە لایەنگرەیل رەوت سەدر وە کیشانەوەی تەواوی لە ناوچەی
خەزرا ناوڕاس بەغداد پایتەخت، و کۆتایی هاوردن وە "شۆڕش عاشوورا" وە ماوەی
یەک ساعەت، و وەتونی رەخنەی ئەو رویوەرویبوین چەکدارە کرد ک کەفتە ناوبەین لایەنگرەیلی
و هیزەیل پاڵپشت باڵە چەکدارەیل، و وت: کوشیاگ وبکوش هانە ئاگر.
سەدر لە کۆنگرەیگ رووژنامەوانی لە حەنانە لە
شار نەجەف وت: بیجگە نووڕستن وەوە ک کی دویەکە دەسکردە فیتنەگە، من وە سەر چەمیاگ ری
کەم، و داوای وەخشین لە گەل عراق کەم، ک تەنیا زەرەدمەنە لەو رویداوەیلە، ک بکوش وکوشیاگ
هانە ئاگر.
وتیش: وڵاتەگەم دەسوەسەر گەندەڵی و تونوتیژیە
وەیەکەو، وتیش: ئومید داشتم ناڕەزایی ئاشتەوایی بوود نەگ وە گولە و قازیفە، یە بەدترین
شۆڕشە، وتیش: تا ئی شۆڕشە رەسیە تونوتیژی دی هەر شۆڕش نییە، و لەوەلا وەپی نەویشم شۆڕش،
و من رەخنەی شۆڕش رەوت سەدریش کەم.
لەناو لایەنگرەیل رەوت سەدر،  ئەوە باوە ک هووزەیل قوربانیەیل دەسکردنەسە جەنگ،
سەدر وت: ئیمە دان وە رسوومەیل هووزانە نیەیمن.
دووپات کرد ک هیمان باوەڕ دیرم ک رەوتەگە گووش
لە قسەم گرێد، و ئەگەر وەماوەی ٦٠ خولەک لە مانگگردن لە وەردەم پەرلەمان خوەی نەکیشێدەو،
من هاشا لە رەوتەگە کەم، وتیش: دی لەوەلا خوەینشاندان ئاشتەوایی نییە، ونیەخوازیمنەی.
